Diari Oficial de la Generalitat Valenciana


Sumari del DOGV 3769, del 12-06-2000 (2000/4810)

DECRET 96/2000, de 6 de juny, del Govern Valencià, pel qual es procedeix a la desadscripció de Ferrocarrils de la Generalitat Valenciana d'uns terrenys de 15.704,67 metres quadrats de superfície, pertanyents a la línia 3 de València a Rafelbunyol des del punt quilòmètric 0/745 al punt quilòmètric 2/460.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3769

Data del DOGV
:   12-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4810


Data del document
:   08-06-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * València
    * cultura regional
    * propietat immobiliària

DECRET 96/2000, de 6 de juny, del Govern Valencià, pel qual es procedeix a la desadscripció de Ferrocarrils de la Generalitat Valenciana d'uns terrenys de 15.704,67 metres quadrats de superfície, pertanyents a la línia 3 de València a Rafelbunyol des del punt quilòmètric 0/745 al punt quilòmètric 2/460. [2000/Q4810]
  
Mitjançant el Reial Decret 1.496/1986, de 13 de juny, l'administració estatal va transferir a la Generalitat Valenciana la titularitat dels serveis ferroviaris explotats per FEVE, així com tots els béns, drets i obligacions que formen part del servei de les xarxes transferides.
  
Entre aquests es troba l'immoble pertanyent a la línia 3 de València a Rafelbunyol que es descriu a continuació:
  
Terreny de 15.704,67 metres quadrats de superfície, dels quals 12.772,67 estan ubicats al terme municipal de València i 2.932 metres quadrats al terme municipal d'Alboraya, comprén el tram de la via fèrria de la línia de 3 FGV Rafelbunyol-València, des del punt quilòmètric 0/745 al punt quilòmètric 2/460, que discorre pel carrer de Maximilià Thous i Cofrents a València fins a l'avinguda d'Ausiàs March a Alboraya.
  
El Consell d'Administració de Ferrocarrils de la Generalitat Valenciana, en sessió realitzada el dia 16 de maig de 1995, va declarar innecessaris per a l'explotació ferroviària els terrenys esmentats.
  
D'acord amb el que disposa l'article 22 del Decret 144/1986, de 24 de novembre, del Govern Valencià, pel qual s'aprova l'Estatut de Ferrocarrils de la Generalitat Valenciana, aplicable al cas per tractar-se d'un acord adoptat pel Consell d'Administració de l'entitat esmentada abans de la modificació efectuada per la Llei 3/1996, de 30 de desembre, a l'article 6 de la Llei 4/1984, de 10 de desembre, de Creació de l'Entitat Ferrocarrils de la Generalitat Valenciana, procedeix formalitzar la desadscripció i integració de l'immoble en el patrimoni de la Generalitat Valenciana.
  
Vistos els articles 45 i següents de la Llei 3/1986, de 24 d'octubre, de Patrimoni de la Generalitat Valenciana, respecte als tràmits i les competències per a procedir a la desadscripció de béns, a proposta del conseller d'Economia, Hisenda i Ocupació, i amb la deliberació prèvia del Govern Valencià en la reunió del dia 6 de juny de 2000,
  
DECRETE
  
Article 1
  
Es desadscriu de l'ens públic Ferrocarrils de la Generalitat Valenciana l'immoble de 15.704,67 metres quadrats de superfície, dels quals 12.772,67 estan ubicats en el terme municipal de València i 2.932 metres quadrats, en el terme municipal d'Alboraya, comprén el tram de la via fèrria de la línia 3 de Ferrocarrils de la Generalitat Valenciana Rafelbunyol-València, des del punt quilòmètric 0/745 al punt quilòmètric 2/460, que discorre pel carrer de Maximilià Thous i Cofrents a València fins a l'avinguda d'Ausiàs March a Alboraya.
  
L'immoble té forma rectangular i comprén els terrenys que ocupa l'explanació de la via fèrria en el tram referit i diverses menudes parcel·les ubicades al seu costat al terme municipal de València.
  
Els terrenys ubicats al terme municipal de València, tram des del punt quilòmètric 0/745 al punt quilòmètric 2/018, de 12.772,67 metres quadrats de superfície, confronten, nord, amb el terme municipal d'Alboraya junt al camí vell d'Alboraya; sud, amb els carrers de Maximilià Thous i Cofrents, ambdós de València; est i oest, amb el centre dels carrers d'Almassora i Alfahuir fins a l'avinguda dels Germans Machado, tots ells de València.
  
Els terrenys ubicats al terme municipal d'Alboraya, tram del punt quilòmètric 2/018 al punt quilòmètric 2/460, de 2.932 metres quadrats de superfície, confronten: nord, amb l'avinguda d'Ausiàs March d'Alboraya; sud, amb el terme municipal de València junt al camí vell d'Alboraya; est, amb l'avinguda de l'Orxata, i oest, amb la penetració en soterrani de la línia 3 i la nova estació del Palmaret.
  
Article 2
  
L'immoble esmentat s'integra en el patrimoni de la Generalitat Valenciana com a bé patrimonial i haurà de figurar en l'Inventari General de Béns i Drets de la Generalitat Valenciana amb els codis que corresponguen segons els municipis on s'ubiquen.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 6 de junio de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,